Tessa (rapper)

Theresa Ann Fallesen, bedre kendt som Tessa (født den 8. september 1997), er en guld- og platinsælgende dansk rapper.

Karriere 
Tessa begyndte med at lægge rapvideoer inspireret af Nicki Minaj ud på sin Instagram-profil (@tessa_okay).
Der blev hendes rapevner bemærket af Jesper 'Livid' Helles, som inviterede hende ind som ansøger til projektet Urban Grrls i starten af 2019.
Projektet var en rapskole i workshopform for unge kvindelige talenter med blandt andre Karen Mukupa som underviser
Et konkret resultat af workshoppen for Tessa var nummeret "BWA" (Bitch With Attitude) med Madelyn, Azhar & Mikaela.
I maj 2019 blev hun beskrevet på lokalmediet Greve Nord, og hendes Instagram-profil havde da over 100.000 visninger, hvor følgerne blandt andet talte L.O.C. og Suspekt.
Et af hendes freestyle numre var da også spillet i radioprogrammet Pelles Panel på DR P3.
Per 18. januar 2021 har hun 188.000 følgere på Instagram.

I juni 2019 udgav hun sin debut-single "Snakker for Meget", og kort efter live-debuterede hun til åbningsfesten ved Countdown Scenen på Roskilde Festival.

I september 2019 udgav Tessa sin anden single "Okay" og sin første musikvideo.
Den 15. september var Tessa support for den amerikanske rapper Machine Gun Kelly ved hans koncert i Vega i København.

I oktober 2019 udgav Tessa singlen "Ben", som er blevet streamet over 9 mio. gange på Spotify (og går derfor under “Platin”). “Ben” blev kåret til en af "Årets 25 Danske Sange" af musikmagasinet Soundvenue.

Tessa har udgivet “Snakker for meget”, “Okay”, “Ben”, “Fuck Dem Freestyle”, “Sjakalina”, “Så’n der”, “Glo på mig”, “Bål”, “Ghetto Fabulous” og er desuden feature på “Til Banken” med Natasja Saad og Karen Mukupa og Suspekt single “Vil du med...”. Tessa deltog i P3’s fællessang “Tættere end vi tror”, der blev produceret under Corona/Covid-19 lockdown. Det var under og til dels efter lockdown, at sangene “Så’n der”, “Glo på mig” og “Ghetto Fabulous” blev udgivet sammen med “Til banken”. Tessa har udgivet musikvideoer til singlerne “Okay”, “Så’n der”, “Glo på mig” og “Ghetto Fabulous” samt medvirkede i musikvideoen til “Tættere end vi tror”.

I december 2020 udgav hun sammen med Orgi-E singlen "Blæstegnen", en hyldestsang til Københavns Vestegn, der bl.a. vakte opmærksomhed for den medfølgende video, hvor tidligere statsminister Helle Thorning-Schmidt optræder.

DR TV har fulgt Tessa i en dokumentar i fire afsnit, Tessas Hævn. Første afsnit havde premiere søndag den 17. maj 2020. Her følger man Tessa helt fra start, hvor man kommer rundt om hendes karrieres opstart og vokseværket, men også hendes fortid, hvor man får et dybdegående indblik i Tessas liv, alt imens man får lov at følge med, når hun spiller rundt om i landet. Tessa kan også opleves i sidste afsnit af Suspekts dokumentarserie på TV 2 PLAY.

Til Danish Music Awards 2020 vandt Tessa prisen 'Årets nye navn.' Hun også var nomineret i kategorierne 'Årets danske sangskriver' og 'Årets danske streaminghit' med sin single "Ben". Tessa var også nomineret i kategorien 'Årets danske solist'.

Hun har tidligere i 2020 også vundet prisen for 'Årets Nye Navn' til 'ZULU Awards 2020'.

The Voice Radio Awards 2020 blev sendt direkte på The Voice. Tessa slap af sted med alle de tre priser, hun var nomineret til: Årets Forbillede, Årets Danske Streamingartist (YouSee Musik Prisen) og, ikke mindst, den eftertragtede The Voice Prisen.

I starten af 2022 udgav Tessa et lidt over et minut langt diss-track, hvor hun, noget overraskende, disser Thomas Blachman på groveste vis pga. en stødende kommentar fra Blachman i 2021.

I maj 2023 udgav Tessa sit debutalbum, der ligesom dokumentarserien om hende hedder Tessas Hævn. Albummet indeholder sangen "Engletårer", hvori Tessa beretter om to seksuelle overgreb, hun blev udsat for som teenager.

Diskografi

Musik

Album 
 Tessas Hævn (2023)
 Tessas hævn – igen bitch (2023)

Singler 
 "Snakker For Meget" (2019)
 "Okay" (2019)
 "Ben" (2019)
 "Fuck Dem Freestyle" (2019)
 "Sjakalina" (2019)
 "Så'n der" (2020)
 "Glo på mig" (2020)
 "Bål" (2020)
 "Ghetto fabulos" (2020)
 "Blæstegnen" (2020)
 Set Mer (2021)
 Mums (2021)
 Nasty Sommer (2021)
 Hallo Kitty (2021)
 Engangspik (2022)
 Farver (feat. Asbjørn) (2022)
 TCM (2022)

Medvirkende 

 Vil Du Med... (2020)
 Tættere End Vi Tror (2020)
 Til Banken (2020)
 Luftkys (BURHAN G X TESSA) (2021)

Freestyles 
 Grisbasse (mod Blachman) (2022)

Priser og nomineringer

Referencer

Eksterne henvisninger 
 

Rappere fra Danmark
Har spillet på Roskilde Festival